open-index/open-wikipedia-markdown huggingface dataset:
Gøterne

**Gøterne** eller **geaterne** (norrønt: *gautar* [ˈɡɑutɑr]; angelsaksisk: *geatas* [ˈjæɑtɑs]; svensk: *götar* [ˈjøːtar]) var et germansk folkeslag som bebodde områdene omkring Göta älv og det nåværende Götaland («Geaternes land») i det moderne Sverige. Navnet *gøter* fins fortsatt i de svenske landskapene Västergötland og Östergötland som utgjorde deres østlige og vestlige territorium, såvel som i mange andre toponymer. Tidligere kunne betegnelsen også løselig anvendes for alle (eller til og med alle nordboere) forfedre i oldtiden.

## Historie
### Eldste omtaler
De eldste kjente omtaler av gøtere opptrer hos den antikke greske astronomen og geografen Klaudios Ptolemaios som *goutai* (ca 150). På 500-tallet skrev Jordanes om *gautigoth* i det sørlige Sverige (østgotere fra Scandza), mens Prokopios refererte *gautoi*. Den norrøne sagalitteraturen kaller dem *gautar*. De angelsaksiske diktene *[[Beowulfkvadet]]* og *[[Widsith]]* omtaler dem som *gēatas*. Grunnet ordlikhet ble gøter og goter allerede i oldtiden forvekslet. Betegnelsen *gøte* kan i dag også brukes om en person fra Götaland i Sør-Sverige. Ordet har også gitt opphav til guttenavna Göte, Gaute og Asgaut.

### Etymologi
Gøter, angelsaksiske *geatas*, som den moderne engelske formen *geats*, fra urgermanske **gautaz*, flertall **gautōz* er beslektet, men ikke identisk med etymologien til stammenavnet gotere, avledet fra urgermanske **gutô*, flertall **gutaniz*, og begge er avledet (særlig da de to er preget av lydsprang) fra urgermanske ordet **geutaną*, i betydning «å helle». Det betyr i henhold til hovedsakelig akseptert etymologi «menn», en *[[heiti]]* (omskrivning) av menn i en stamme.

En mer særskilt teori er gøterne bodde ved den elv som de er oppkalt etter, dagens svenske *[[Göta älv]]* (norrønt: *Gautelfr*, norsk: *Gøtelv*) I Sverige ble *Göta älv* innført på 1600-tallet framfor eldre navn som *Götälven* og *Gautelfr*. Etymologien av *gøte* er som nevnt over avledet fra urgermanske **geutan* i betydningen «å helle», og dens utvide betydning er «flyte, strømme, foss». Det kan henspille på elven selv eller Trollhättefallene, foss- og strykstrekning i elven.

## Se også
* Svear (entall og flertall), svensk folkestamme som opprinnelig holdt til i Mälar-området
* Guter (*gotlendere*)
* Vestgøtaloven
* Jocelyn, et fornavn som betyr «gøter»

## Referanser


## Litteratur
* Hagerman, Maja (1996): *Spåren av kungens män*. Stockholm.
* Harrison, Dick (2002): *Jarlens sekel. En berättelse om 1200-talets Sverige*. Stockholm.
* Lindström, Henrik og Fredrik (2006): *Svitjods undergång och Sveriges födelse*. Stockholm.
* Wahlberg, Mats, red (2003): *Svenskt ortnamnslexikon*. Uppsala: Institutet för språk och folkminnen. Libris 8998039. ISBN 91-7229-020-X

## Eksterne lenker
* «The Geats»
Den nasjonale kommisjon for utvikling og reform

**Den nasjonale kommisjon for utvikling og reform** (på engelsk gjengitt som *National Development and Reform Commission*, NDRC) er en sentral etat i Folkerepublikken Kinas styringsverk, den viktigste etat for oppsikten med Kinas økonomiske utvikling. Den har overtatt etter *Statens planleggingskommisjon* som siden 1952 har organisert den kinesiske planøkonomi. I 1998 ble navnet endret til *Den statlige kommisjon for  utviklingsplanlegging*, som i  2003 ble sammenslått med en del av *Den statlige kommisjon for økonomi og handel*. I 2005 utgikk *Den nasjonale kommisjon for utvikling og reform* fra denne nye størrelsen.
Hundvåg Stadion

**Hundvåg stadion** er en fotballstadion på Hundvåg i Stavanger. Det er hjemmebane for Hundvåg FK. 

Stadionet ligger ved siden av Hundvåghallen på Austbø. Anlegget består av fire fotballbaner: to store kunstgressbaner, én stor grusbane og én mindre grusbane. Alle banene har flomlys. Hundvåg FK har sitt klubbhus på Hundvåg stadion.
Hundvåghallen

Hundvåghallen består av to innebandybaner og ligger på Austbø på Hundvåg. Hallene ligger rett ved Hundvåg fotballstadion.

Hundvåghallen er hjemmearena for Øyane IL innebandy sitt lag og er arena for minirunder i innebandy.
Hundvåghallen brukes også til andre idretter som f.eks. håndball.

## Eksterne lenker
*
Zhang Qingli

**Zhang Qingli** (kinesisk: 张庆黎, pinyin: *Zhāng Qìnglí*, født i januar 1951 i fylket Dongping i provinsen Shandong i Folkerepublikken Kina) er en kinesisk kommunistisk politiker som er Det kinesiske kommunistpartis partisekretær i provinsen Hebei, noe som innebærer at han er den egentlige politiske leder der.

Han var også medlem av det kinesiske kommunistpartis 17. sentralkomite.

Zhang ble medlem av kommunistpartiet i 1973 og innehadde lenge en rekke lavere partiembeder i hjemprovinsen Shandong.

Årene 2002&ndash;2005 var han direktør for det viktige Produksjons- og konstruksjonskorpset i Xinjiang, som lyder direkt under Folkets frigjøringshær, og han har gjort seg bemerket for sin håndfaster politikk i regioner med etniske minoriteter.

Fra 2005 til 2011 tjenestegjorde han som partisekretær i  Tibet, og ble ansett som svært kontant i sin ledelsesstil.

Zhang anses å stå nær Hu Jintao nær, som også har tjenestegjort i Tibet, og Zhang har avskjediget flere etniske tibetanske embedsmenn som han betraktet som upålitelige. Han har også gjort seg kjent for å ha beskyldt Dalai Lama for landsforræderi. Han kom i rampelyset i samband med de tibetanske urolighetene våren 2008, da han kom med en rekke uttalelser mot Dalai Lama.

I august 2011 ble han utnevnt til partisekretær for provinsen Hebei. 

## Referanser


## Eksterne lenker
* 
*  
* Offisiell biografi
Shen Bao

***Shen Bao*** (kinesisk: 申報, pinyin: *Shēn Bào*; egentlig 申江新報, *Shēnjiāng Xīnbào*, også kjent som *Shun Pao*, *Shen Pao*, og *Shanghai News*) var en toneangivende dagsavis som ble publisert i Shanghai i Kina, mellom den 30. april 1872 og den 27. mai 1949. Navnet er avledet av et eldre navn på  Huangpuelven, *Chunsheng jiang*.

Shen Bao ble grunnlagt av den britiske forretningsmannen Ernest Major, men rettet seg til den kinesiske befolkning snarere enn de europeiske immigrantene. Avisen  var en tonegivende stemme i samfunnsdebatten på senere 1800-tall, og drev blant annet kampanje mot prostitusjonen i byens opiumsbuler.

## Litteratur
* Barbara Mittler: *A Newspaper for China?: Power, Identity, and Change in Shanghai's News Media, 1872-1912*, Harvard University Asia Center, Cambridge, Mass. 2004, Harvard East Asian studies monographs, 0073-0483 ; 226 (eng). ISBN 0-674-01217-8 (innb.). Libris 9351445. 
* Natascha Vittinghoff: *Die Anfänge des Journalismus in China (1860–1911)*, Harrassowitz, Wiesbaden 2002, Opera sinologica, 0949-7927 ; 9. ISBN 3-447-04634-1 Libris 11663645.
Xinmin Wanbao

***Xinmin Wanbao*** (kinesisk:新民晚报, pinyin: *Xīnmín Wǎnbào*, – «»Xinmin kveldsnyheter», «Xinmin Evening News») er en kinesisk avis, grunnlagt i september 1929. Den utkommer i Shanghai i Folkerepublikken Kina. 

## Eksterne lenker
* Xinmin Evening News
Wild At Heart (album)

***Wild At Heart*** er et musikkalbum utgitt av David Pedersen i 2003. Dette er hans debutalbum som gjorde stor suksess på diverse salgslister. Utgitt på BMG Norway AS ifølge Discogs. Espen Lind og Amund Bjørkli har skrevet musikken; utgivelsen fikk terningkast 5 i VG.

## Sporliste

# «Wild at Heart» (skrevet av Espen Lind; også singel)
# «What the Hell»
# «Basket Case»
# «Most Days»
# «Miss You the Most»
# «One In a Million»
# «Breathe In»
# «Brake For No One»
# «Gold»
# «The End»
# «Kryptonite» (bonus)

## Referanser
Salatslekta

* giftsalat
* hagesalat
* sibirturt
* taggsalat

**Salatslekta** er en gruppe blomsterplanter i kurvplantefamilien med rundt 100 arter. De finnes over hele verden, men mest i temperert Eurasia. I Europa finnes 17 arter.
Høyden varierer fra 10 til 180 cm. 
Noen arter er spiselige. Betegnelsen Lactuca viser til den melkeaktige saften, som også inneholder bitre stoffer. Bitterstoffene er del av plantens måte å holde utøy unna, men er også med på å bestemme salatens smak. 
Salat-arter etes allikevel av larvene til flere arter av sommerfugler.

Størst økonomisk betydning har hagesalat *(Lactuca sativa*) inklusive hodesalat *(Lactuca sativa* var. *capitata*). 

## Eksterne lenker
*
Ochyroceratidae

* Se systematisk inndeling

**Ochyroceratidae** er en gruppe (familie) av edderkopper som tilhører undergruppen Haplogynae i gruppen Araneomorphae. 

## Utseende
Knøttsmå til små (0,6-3 mm) edderkopper med seks øyne, der de fire midterste danner en tverr-rad, de to ytterste står noe lenger tilbake. Bakkroppen er avlang, spinnvortene relativt store. Hannenes sekundære kjønnsorganer (pedipalper) er forholdsvis komplekse. Noen langbente arter kan ligne på familien Pholcidae.

## Levevis
Disse edderkoppene lever på bakken i skog, eller i huler. De bygger små, mattelignende nett på mørke og fuktige steder, for eksempel mellom løvstrø, inntil døde stokker og lignende. Hunnen bærer vanligvis eggene med seg i chelicerene inntil de klekker. Denne tropiske familien danner et økologisk motstykke til familien Linyphiidae i kaldere områder.
I alle fall én art i slekten *[[Theotima]]* er parthenogenetisk. Denne arten kan finnes i tettheter på flere hundre individer per kvadratmeter i tropisk regnskog i Mellom-Amerika.

## Utbredelse
Familien er tropisk og finnes i Sør- og Mellom-Amerika, sentrale deler av Afrika, i Sørøst-Asia og på en del øyer i Stillehavet.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Haplogynae
******* Overfamilien Leptonetoidea
******** Familien Ochyroceratidae Fage, 1912
********* Slekten *[[Althepus]]* Thorell, 1898 (Sør-Asia)
********* Slekten *[[Dundocera]]* Machado, 1951 (Angola)
********* Slekten *[[Euso]]* Saaristo, 2001 (Seychellene)
********* Slekten *[[Fageicera]]* Dumitrescu & Georgescu, 1992 (Cuba)
********* Slekten *[[Flexicrurum]]* Tong & Li, 2007 (Kina)
********* Slekten *[[Leclercera]]* Deeleman-Reinhold, 1995 (Sør-Asia)
********* Slekten *[[Lundacera]]* Machado, 1951 (Angola)
********* Slekten *[[Merizocera]]* Fage, 1912 (Sør-Asia)
********* Slekten *[[Ochyrocera]]* Simon, 1891 (Mexico til Peru)
********* Slekten *[[Ouette]]* Saaristo, 1998 (Seychellene)
********* Slekten *[[Psiloderces]]* Simon, 1892 (Sør-Asia)
********* Slekten *[[Roche (edderkopp)|Roche]]* Saaristo, 1998 (Seychellene)
********* Slekten *[[Speocera]]* Berland, 1914 (Sør-Asia, Sør-Amerika, Afrika)
********* Slekten *[[Theotima]]* Simon, 1893 (Mellom- and Sør-Amerika, Afrika, Asia, Stillehavet)

## Kilder
* Edwards, R.L., Edwards, E.H. og Edwards, A.D. (2003) Observations of *Theotima minutissimus* (Araneae, Ochyroceratidae), a parthenogenetic spider. The Journal of Arachnology 31: 274-277. http://www.americanarachnology.org/JoA_free/JoA_v31_n2/arac-031-02-0274.pdf  
* Tong, Y. og Li, S. (2007) First records of the family Ochyroceratidae (Arachnida: Araneae) from China, with descriptions of a new genus and eight new species. The Raffles Bulletin of Zoology 55: 63-76. https://web.archive.org/web/20070811091711/http://rmbr.nus.edu.sg/rbz/biblio/55/55rbz63-76.pdf

## Eksterne lenker
*
Ho Feng-Shan

**Ho Feng-Shan** (tradisjonell kinesisk: 何鳳山; forenklet kinesisk: 何凤山; pinyin: *Hé Fèngshān*; født 10. september 1901 i Yiyang i provinsen Hunan i Kina, død 1997 i San Francisco i USA) var en kinesisk diplomat. Han reddet hundrevis, sannsynligvis tusenvis, av jøder under annen verdenskrig.

Ho kom fra en fattig familie; faren døde da han var syv år gammel. Med sin flid og harde innsats kom han inn på Yali-skolen i provinshovedstaden Changsha og senere på Yale-in-China University. Han dro til München i 1926 og tok i 1932 doktorgrad i politisk økonomi.

Han trådte så inn i det kinesiske diplomatis tjeneste. Hans første utenlandspostering var til Tyrkia. 

Fra 1937 arbeidet Ho Feng-Shan for det kinesiske konsulat i Wien. Etter at Østerrike ble innlemmet i Tyskland i 1938, trengte man for å kunne forlate Østerrike et emigrasjonsbevis, som for eksempel et utenlandsk visum. Mot sin foresattes vilje begynte Ho å utstede visa for Shanghai. For innreise til Shanghai trengte man den gang intet visum, men for å kunne forlate Østerrike trengte jødene å forevise et visum. Mange av de jødene som slik kunne komme seg til Shanghai og klarte seg gjennom tiden i Shanghaighettoen, klarte senere å reise til Hongkong eller Australia. 

Ho fortsatte å utstede visaer til jøder til han ble hjemkalt til Kina i mai 1940.

Senere virket Ho Feng-Shan som ambassadør for Republikken Kina i en rekke land; i Egypt, Mexico, Bolivia og Colombia. Etter endt tjeneste slo han seg ned i San Francisco i California. 

## Referanser


## Eksterne lenker
* Yad Vashem (PDF 59 kB)
Parlamentsvalget i Storbritannia 1922

**Parlamentsvalget i Storbritannia 1922** ble avholdt den 15. november 1922. Det var det første parlamentsvalget som ble avholdt etter at Den irske fristaten forlot Det forente kongeriket. Det konservative partiet, under ledelse av Andrew Bonar Law, fikk flertall i Underhuset. 

Det liberale partiet var delt mellom "National Liberals" som støttet David Lloyd George og "Liberals" som støttet Herbert Asquith. Noen kandidater gikk imidlertid inn for et gjenforent liberalt parti, mens andre ga sin støtte til både Asquith og Lloyd George. Det er vanskelig å gi eksakte tall, da ulike kilder gir ulike opplysninger. 

*Totalt antall avlagte stemmer: 13 748 300.  Alle partier vises.  Det konservative partiet inkluderer [[Ulster Unionist Party]].*

## Kilder
* General Election Results 1885-1979 http://www.election.demon.co.uk , besøkt 15. mai 2018
Brøttum

**Brøttum** er et sogn og en valgkrets helt nord i Ringsaker kommune i Innlandet. Valgkretsen Brøttum kirke hadde 421 innbyggere per 1. januar 2018. Brøttum ligger rundt 13 kilometer sørøst for Lillehammer. Sentrum i bygda er omtrent der fylkesvei 1656 og 1658 krysser hverandre. I nærområdet rundt dette finner man butikk, skole, aldershjem, kirke og en nedlagt jernbanestasjon. Det er idrettsplass og campingplass på sørsiden av fylkesvei 213.

## Se også
* Brøttum kirke
* Brøttum stasjon
* Brøttum Idrettslag
* Brøttum brass

## Referanser


## Eksterne lenker
* 
*
Bernt Jakob Oksnes

**Bernt Jakob Oksnes** (født 19. juli 1973) er en norsk featurejournalist i *[[Dagbladet]]*. Han jobber i dag i lørdagsbilaget *[[Dagbladet Magasinet|Magasinet]]*. Oksnes er kjent for dyptpløyende human touch-reportasjer.

Reportasjen «Den usynlige», som ble trykket i *Magasinet* 23. januar 2010, antas å være den mest leste enkeltsaken i hele *Dagbladet*s historie, men over en halv million visninger på nett, i tillegg til oppslaget i papirutgaven av *Magasinet*. Gravereportasjen begynner i begravelsen til Jan Erik Fosshaug, en ensom mann som døde på en sykkeltur i Oslo i oktober 2009. Ingen kom i begravelsen, og Fosshaug ble ikke meldt savnet. Politiet fant ingen ID-papirer på mannen, og ingen familie. Reportasjen prøver å finne ut hvem Fosshaug var. Ingressen lyder «Ingen kom i begravelsen hans. Dette er jakten på en død manns liv.»

Etter at reportasjen sto på trykk, opplevde Oksnes en enormt leserrespons i form av flere hundre e-poster, samt 600 spørsmål da han stilte til nettmøte i Dagbladet.no.

En annen kjent Oksnes-artikkel er historien om George Switzer, som var en lovende Manchester United-stjerne som endte opp som en helt vanlig fyr, for *Sportmagasinet*.

Oksnes fikk Den store journalistprisen 2010 for reportasjen «Den usynlige».

## Referanser
Ordenen Nichan el Anouar

**Ordenen Nichan el Anouar** eller **Lysenes orden** (fransk: *Ordre du Nichan el Anouar*) er en orden innstiftet i 1887 av sultan Hamed bin Mohammed av Tadjoura i forbindelse med at sultanatet i 1884 ble protektorat under Frankrike. Sultanatet ble i 1885 innlemmet i den franske kolonien på Somalilkysten. Ordenen ble godkjent av den franske guvernør av Obock på vilkår at sultanen opphevet slavehandelen og at alle utnevnelser ble forelagt Æreslegionens ordenskansler for godkjennelse. Den 17. juli 1888 ble ordenen godkjent av Frankrikes regjering og ved dekreter av 10. og 26. mai 1896 ble den innlemmet i Frankrikes ordensvesen og gjort til en fransk koloniorden. Tildeling skjedde deretter ved Frankrikes president og ordenen ble administrert av Æreslegionens ordenskanselli. Ordenen opphørte i 1963, da den, sammen med en rekke andre franske fortjenstordener, ble erstattet av Den nasjonale fortjenstorden.

## Inndeling
Ordenen Nichan el Anouar var inndelt i fem grader tilsvarende Æreslegionen:
*Storkors (*grand-croix*)
*Storoffiser (*grand-officier*)
*Kommandør (*commandeur*)
*Offiser (*officier*)
*Ridder (*chevalier*)

## Insignier
Ordenstegnet for Ordenen Nichan el Anouar er en titagget stjerne med femtaggede stjerner mellom hver stråle og med en rødkantet blå midtmedaljong som bærer en femtagget stjerne i sølv. Borden rundt midtmedaljongen bærer en innskrift med ordenens navn i arabisk skrift. Ordenstegnet er opphengt i båndet i et ledd bestående av en kongekrone, som på toppen bærer en månesigd. 

Ordenstegnene var av samme grunnleggende utforming for de forskjellige grader, men varierte i størrelse og ble båret i bånd av ulik utforming. 

Ordensstjernen har samme utforming som ordenstegnet, men uten kronen på toppen.

Ordensbåndet var først rødt med blå og hvite kantstriper og med en smal hvitkantet svart midtstripe. I 1899 ble fargene i ordensbåndet endret til kongeblått med en bred hvit midtstripe. Endringen kom i stand for å minske ordensbåndets likhet med Æreslegionens røde bånd.

## Tildeling
Ordenen ble tildelt for innsats i Fransk Somaliland, dagens Djibouti, og i Fransk Ekvatorial-Afrika, de franske koloniene i Sentral-Afrika. Innsats for å fremme Frankrikes koloniinteresser i selve Frankrike kunne også ligge til grunn for tildeling. Det fantes særlige regler om tjenestetid i koloniene. Først kunne ordenen tildeles etter tre års kolonitjeneste, fra 1933 av for minimum ni års tjenestetid. Ordenen kunne også tildeles for særskilte fortjenester i forbindelse med særlige begivenheter som koloniutstillinger.

## Referanser
Nynasjonalisme

**Nynasjonalismen** var Theodore Roosevelts progressive og politiske filosofi under presidentvalget i USA i 1912. Han gjorde en sak ut av det han kalte for nynasjonalisme i en tale holdt i Osawatomie i Kansas i august 1910. Det sentrale han argumenterte for var velferd for alle. Han insisterte at bare en sterk stat kunne regulere økonomien og garantere sosiale rettigheter til det amerikanske folk. Roosevelt mente at konsentrasjonen i industrien ikke nødvendigvis var dårlig, bare industrien oppførte seg ansvarlig. Han ville regulere næringslivet og mente at de føderale myndighetene skulle beskytte arbeidsfolk fra utnyttelse og utbytting. Nynasjonalismen støttet blant annet minimumslønn for alle arbeidere og var tilhengere av progressiv beskatning.

## Se også
* Progressivisme

## Eksterne lenker
*  "THE NEW NATIONALISM," Osawatomie, Kansas, August 31, 1910, Text of speech
*   "Theodore Roosevelt's Osawatomie Speech," by Robert S. La Forte, Kansas Historical Quarterly Summer, 1966 (Vol. 32, No. 2), pages 187-200.
Niger under Sommer-OL 1992

**Niger under Sommer-OL 1992**. Tre sportsutøvere fra Niger deltok i friidrett under Sommer-OL 1992 i Barcelona. Det var sjette gangen som Niger deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
IK Brage

**IK Brage** er en svensk fotballklubb basert i Borlänge. Klubben spiller i Superettan, som er landets nest høyeste divisjon, etter å ha rykket opp fra Division 1 Norra høsten 2017. IK Brage ble grunnlagt i 1925, og spiller sine hjemmekamper på Domnarvsvallen. Klubbens nåværende trener er Lennart Andersson.

I 1977 kom Rolf Zetterlund til klubben, og under hans ledelse avanserte IK Brage fra andredivisjon til Allsvenskan. Zetterlund ble for øvrig tildelt Guldbollen i 1980. Klubben hadde sin storhetstid på begynnelsen av 1980-tallet, og i 1982 spilte Brage for første gang i UEFA-cupen, hvor laget møtte Lyngby BK og Werder Bremen. Klubbens hittil største fotballmessige bragd var i UEFA-cupen 1988/89 da Brage møtte det italienske laget Internazionale og tapte med knappe 1-2 på Stadio Giuseppe Meazza.  

## Superettan 2025

## Meritter
* **[[Allsvenskan]]:**
** **Fjerdeplass (3):** 1939–40, 1980, 1981

* **[[Svenska Cupen]]:**
** **Andreplass (1):** 1979–80

## Kjente spillere med tilknytning til klubben

## Eksterne lenker
* IKBrage.se – Klubbens offisielle nettsider
Nigeria under Sommer-OL 1992

**Nigeria under Sommer-OL 1992**. Femtifem sportsutøvere fra Nigeria deltok i åtte sporter under sommer-OL 1992 i Barcelona. De kom på 38.-plass med tre sølv- og en bronsemedalje.  
 
## Medaljer

## Medaljevinnerne

## Eksterne lenker
* OL-resultater på Sports-reference.com
Sicariidae

* *[[Loxosceles]]*
* *[[Sicarius]]*

**Sicariidae** er en gruppe (familie) av edderkopper som tilhører undergruppen Haplogynae i gruppen Araneomorphae. Familien omfatter den beryktede, giftige slekten *[[Loxosceles]]*.

## Utseende

Små til middelsstore, langbeinte, avlange, lyst brunlige eller rødlige edderkopper. De har seks øyne.
Den mest kjente (og fryktede) arten, *[[Loxosceles reclusa]]*, kan kjennes på at den har en fiolinlignende, mørk tegning på forkroppen.
Artene i slekten *[[Sicarius]]* ligner på krabbeedderkopper (Thomisidae).

## Levevis
Edderkoppene spinner et noe uryddig spinn av svært fine silketråder.
*[[Sicarius]]-*artene graver seg ned i sanden i ørkenen. De kan bli opptil 15 år gamle og er dermed av de lengstlevende Araneomorphae.

## Giftige arter
Denne familien omfatter noen beryktede arter i slekten *[[Loxosceles]]*, særlig den nordamerikanske "brown recluse spider" (*Loxosceles reclusa*). Denne arten lever gjerne i kjellere og kan bite mennesker for eksempel dersom den kommer i klemme mellom klær. Til tross for at disse edderkoppene er nokså små og har små og tilsynelatende svake chelicerer, kan bittet forårsake betydelige problemer. Bittet synes først bare som en liten, rød flekk, men i løpet av noen dager kan de utvikle seg til et nekrotisk sår med betydelig vevsødeleggelse. Slike sår tar lang tid for å gro, og det er fare for infeksjoner med alvorlige følger. Derimot er den sjelden at giften kommer ut i blodstrømmen og forårsaker systemiske skader. Også slekten *[[Sicarius]]* har en meget kraftig gift, her er det større fare for organskader om man blir bitt, men denne slekten har et levevis som gjør at den sjeldnere kommer i kontakt med mennesker. De artene av *[[Loxosceles]]* som forekommer i Europa er så små at de ikke medfører nevneverdig fare.

## Utbredelse
Slekten *[[Loxosceles]]* er utbredt i varme områder over nesten hele Jorda, mens *[[Sicarius]]* bare finnes i ørkenaktige områder på den sørlige halvkulen (Sør-Amerika og Afrika, dessuten på Galápagosøyene). I Europa forekommer tre arter i slekten *[[Loxosceles]]* i Sør- og Mellom-Europa. Den potensielt farlige arten *[[Loxosceles laeta]]*, opprinnelig fra Chile, er funnet innendørs i Finland.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Haplogynae
******* Overfamilien Scytodoidea
******** Familien **Sicariidae** Keyserling, 1880 (= Loxoscelididae)
********* Slekten *[[Loxosceles]]* Heineken & Lowe, 1835. I Europa:
********** *[[Loxosceles decemnotata]]* Franganillo, 1925
********** *[[Loxosceles laeta]]* (Nicolet, 1849)
********** *[[Loxosceles rufescens]]* (Dufour, 1820)
********* Slekten *[[Sicarius]]* Walckenaer, 1847

## Eksterne lenker
* 
* Fauna Europaea, utbredelsesdatabase over europeiske dyr
Parlamentsvalget i Storbritannia 1923

**Parlamentsvalget i Storbritannia 1923** ble avholdt den 5. desember 1923. Det konservative partiet, under ledelse av Stanley Baldwin, fikk flest plasser, men Labour Party, under Ramsay MacDonald, og Herbert Asquiths 
liberale parti gjorde det tilstrekkelig bra til at de klarte å hindre at de konservative fikk flertall i Underhuset. Siden det store spørsmålet ved valget hadde vært de konservatives forslag om tollreform, var det uunngåelig at de konservative måtte gi fra seg regjeringsmakten. Valget førte dermed til Storbritannias første Labour-regjering. Siden regjeringen ikke hadde noe flertall, så klarte den bare å beholde makten i ti måneder før det ble avholdt et nytt valg i 1924.

*Totalt antall avlagte stemmer: 13 909 017.  Alle partier med mer enn 1000 stemmer vises. Det konservative partiet inkluderer [[Ulster Unionist Party]].*

## Kilder
* General Election Results 1885-1979 http://www.election.demon.co.uk , besøkt 15. mai 2018
Drymusidae

* *[[Drymusa]]*

**Drymusidae** er en gruppe (familie) av edderkopper som tilhører undergruppen Haplogynae i gruppen Araneomorphae. 

## Utseende
Edderkoppene i denne familien ligner de beryktede artene i slekten *[[Loxosceles]]* (Sicariidae), men er i motsetning til disse regnet som helt harmløse. De har seks øyne.

## Levevis
I motstening til de lignende Sicariidae spinner disse edderkoppene fangstnett.

## Utbredelse
Familien finnes bare i Sør-Amerika og det sørlige Afrika.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Haplogynae
******* Overfamilien Scytodoidea
******** Familien Drymusidae
********* Slekten *[[Drymusa]]* Simon, 1891
********** *[[Drymusa armasi]]* Alayón, 1981 — Cuba
********** *[[Drymusa canhemabae]]* Brescovit, Bonaldo & Rheims, 2004 — Brasil
********** *[[Drymusa capensis]]* Simon, 1893 — Sør-Afrika
********** *[[Drymusa colligata]]* Bonaldo, Rheims & Brescovit, 2006 — Brasil
********** *[[Drymusa dinora]]* Valerio, 1971 — Costa Rica
********** *[[Drymusa nubila]]* Simon, 1891 — St. Vincent
********** *[[Drymusa philomatica]]* Bonaldo, Rheims & Brescovit, 2006 — Brasil
********** *[[Drymusa producta]]* Purcell, 1904 — Sør-Afrika
********** *[[Drymusa rengan]]* Labarque & Ramírez, 2007 — Chile
********** *[[Drymusa serrana]]* Goloboff & Ramírez, 1992 — Argentina
********** *[[Drymusa silvicola]]* Purcell, 1904 — Sør-Afrika
********** *[[Drymusa simoni]]* Bryant, 1948 — Hispaniola
********** *[[Drymusa spectata]]* Alayón, 1981 — Cuba
********** *[[Drymusa spelunca]]* Bonaldo, Rheims & Brescovit, 2006 — Brasil
********** *[[Drymusa tobyi]]* Bonaldo, Rheims & Brescovit, 2006 — Brasil

## Kilder
* Labarque, F.M. og Ramírez, M.J. (2007) A new species of *Drymusa* Simon, 1891 (Araneae, Drymusidae) from Chile. Studies on Neotropical Fauna and Environment 2007: 1-6. http://aracnologia.macn.gov.ar/biblio/Labarque%20and%20Ramirez%202007%20Drymusa%20rengan.pdf 

## Eksterne lenker
*
Periegopidae

* *[[Periegops]]*

**Periegopidae** er en gruppe (familie) av edderkopper som tilhører undergruppen Haplogynae i gruppen Araneomorphae. Familien omfatter bare to kjente arter fra henholdsvis Australia og New Zealand.

## Utseende
Middelsstore (ca. 8 mm lange) edderkopper med seks øyne.

## Levevis
Disse edderkoppene er bare kjent fra noen få, små naturreservater. De ser ut til å være avhengige av mye død ved og vissent løv på bakken. Man antar også at de kan være truet av innførte dyrearter.

## Utbredelse
Familien er bare kjent fra New Zealand og Australia.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Haplogynae
******* Overfamilien Scytodoidea
******** Familien Periegopidae Simon, 1893
********* Slekten *[[Periegops]]* Simpn, 1893
********** *[[Periegops australia]]* Forster, 1995 – Queensland
********** *[[Periegops suteri]]* (Urquhart, 1892) – New Zealand

## Eksterne lenker
*
Nord-Korea under Sommer-OL 1992

**Nord-Korea under Sommer-OL 1992**. 64 sportsutøvere fra Nord-Korea deltok i 12 sporter i Sommer-OL 1992 i Barcelona. Det var fjerde gangen Nord-Korea deltok i et sommer-OL. De kom på 16.-plass på medaljestatistikken med fire gull- og fem bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Norge under Sommer-OL 1992

**Norge under Sommer-OL 1992**. Åttitre sportsutøvere, femtien menn og trettito kvinner fra Norge deltok i sytten sporter under Sommer-OL 1992 i Barcelona. Norge kom på 22.-plass med to gull-, fire sølv- og en bronsemedaljer. Seileren Jorunn Horgen var Norges flaggbærer under åpningsseremonien.

## Medaljer

## Medaljevinnerne

## Badminton

### Herrer

## Boksing

## Bryting

### Gresk-romersk stil

## Bueskyting

### Herrer

## Friidrett

### Herrer

### Damer

## Hestesport

## Håndball

### Damer

## Judo

## Padling

### Herrer

### Damer

## Roing

### Herrer

## Seiling

### Herrer

### Damer

## Skyting

### Herrer

### Damer

## Stuping

### Herrer

## Svømming

### Herrer

### Damer

## Sykling

### Herrer

### Damer

## Tennis

## Turn

### Damer

## Referanser


## Eksterne lenker
* Resultater og profilside  på sports-reference.com
Oman under Sommer-OL 1992

**Oman under Sommer-OL 1992**. Fem mannlige sportsutøvere fra Oman deltok i to sporter, friidrett og skyting under Sommer-OL 1992 i Barcelona. Det var tredje gangen som Oman deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
David C. Jewitt

**David C. Jewitt** (født 1958 i England) er en britisk professor i astronomi ved UCLA og tidligere innehaver av professortjeneste ved instituttet for astronomi ved University of Hawaii. Han ble uteksaminert ved University of London i 1979 og tok senere både M.Sc. og en Ph.D  ved California Institute of Technology i henholdsvis 1980 og 1983. Hans forskning inkluderer transneptunske-objekt, hvordan solsystemet ble dannet og kometer. Sammen med Jane Luu oppdaget han det første objektet i Kuiperbeltet i 1992.

## Publikasjoner
Et utvalg av hans nyeste publikasjoner:
* *The Nucleus of Comet 48P/Johnson*, The Astronomical Journal, bind 127, Nr. 3, s. 1784–1790
* *143P/Kowal-Mrkos and the Shapes of Cometary Nuclei*, The Astronomical Journal, bind 125, Nr. 6, s. 3366–3377
* *Physical Properties of Trans-Neptunian Object (20000) Varuna*, The Astronomical Journal, bind 123, Nr. 4, s. 2110–2120
* *Population and Size Distribution of Small Jovian Trojan Asteroids*, The Astronomical Journal, bind 120, Issue 2, pp.&nbsp;1140–1147
* *Particulate Mass Loss from Comet Hale-Bopp*, The Astronomical Journal, bind 117, Nr. 2, s. 1056–1062
* *Cometary Rotation: an Overview*, Earth, Moon, and Planets, bind 79, Nr. 1/3, s. 35–53
* *Large Kuiper Belt Objects: The Mauna Kea 8K CCD Survey*, The Astronomical Journal, bind 115, Nr. 5, s. 2125–2135

## Kilder
* 

## Eksterne lenker
* Videointervju
* Personlig nettside
Pakistan under Sommer-OL 1992

**Pakistan under Sommer-OL 1992**. Tjuesju sportsutøvere fra Pakistan deltok i fem sporter under Sommer-OL 1992 i Barcelona. Det var ellevte gangen som Pakistan deltok i et sommer-OL. De kom på delt 54.-plass med en bronsemedalje.
  
## Medaljer

## Medaljevinnerne

## Eksterne lenker
* OL-resultater på Sports-reference.com
Pilestredet 30

**Pilestredet 30** er et kvartal bestående av tre bygårder i Pilestredet i Oslo sentrum. Adressen er kjent som et kunstnerhjem ettersom maleren Edvard Munch (1863–1944) bodde her, i **30A** og **30B**, i sin barndom, i årene fra han var 5 til 12 år gammel (1868–1875). Kvartalet er også kjent for Blitzhuset, i **30C**.

Huset var nybygget i 1868 da familien flyttet inn. Edvard Munch ble født i Løten, og da faren Christian Munch fikk en stilling ved Akershus festning i 1864, flyttet familien til Christiania. Fra 1864 til 1868 bodde de i Nedre Slottsgate 9, deretter bodde de i Pilestredet 30A fra 1868 til 1873 og siden i en større leilighet i 30B fra 1873 til 1875. Kort tid etter at familien flyttet hit, døde moren Laura i desember 1868, en hendelse som skal ha satt sterkt preg på den unge Edvard. Fra 1875 bodde familien i Thorvald Meyers gate 48 på Grünerløkka.

I voksen alder fotograferte Munch huset både fra gaten og fra bakgården. 

Huset var inntil 2005 eid av Oslo kommune, som solgte 30A og 30B til Entra ASA. I 2009 rehabiliterte Entra gårdene til omsorgsleiligheter. Munch-familiens leilighet i første etasje i 30B er restaurert, men det er ennå ikke avklart om den skal bli museum eller utnyttes på en annen måte til minne om Munch. 

## Kilder
* *Norske kunstnerhjem*; temanummer av *[[Fortidsvern]]*; nr 3, 2005
* Frank Høifødt. *Munch i Oslo*. Damm, 2002. ISBN 82-496-0161-0
* Aftenposten, 6.9.2009 ''Minnesmerke over Munch''
* Oslo kommune, Byrådet, 6.3.2008 ''Pilestredet 30 rehabiliteres''
* Oslo kommune, Byfornyelsesetaten, 26.6.2009 ''Pilestredet 30 ferdig rehabilitert''
* Munchmuseet. ''Edvard Munch - hans liv''
Papua Ny-Guinea under Sommer-OL 1992

**Papua Ny-Guinea under Sommer-OL 1992**. Tretten sportsutøvere fra Papua Ny-Guinea deltok i fire sporter under Sommer-OL 1992 i Barcelona. Det var fjerde gangen som Papua Ny-Guinea deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Miralem Sulejmani

**Miralem Sulejmani** (serbisk: *Миралем Сулејмани*) (født 5. desember 1988) er en serbisk fotballspiller som fra den 30. juni 2022 er klubbløs. Han har tidligere spilt for , ,  og .

West Ham United forsøkte å hente Sulejmani fra Ajax på utlån august 2010, men Sulejmani fikk ikke innvilget arbeidstillatelse.

Sulejmani kom til Ajax sommeren 2008 fra  med pris på €16,25 millioner, som fortsatt er overgangsrekord for Eredivisie. Han skrev under på en kontrakt med klubben som varer ut juni 2013. I 2007/2008-sesongen skåret Sulejmani 15 mål på 26 kamper for SC Heerenveen.

I 2013 gikk han til Benfica hvor han var med å vant 5 titler på 2 år.

## Landslagsspill
Sulejmani står (pr. mai 2010) notert med seks kamper for . Han fikk sin landslagsdebut den 6. februar 2008 i en vennskapskamp mot .

## Referanser


## Eksterne lenker
*
Paraguay under Sommer-OL 1992

**Paraguay under Sommer-OL 1992**. Tjuesju sportsutøvere fra Paraguay deltok i seks sporter under Sommer-OL 1992 i Barcelona. Det var sjette gangen som Paraguay deltok i et sommer-OL, de vant ikke noen medaljer 

## Medaljer

## Eksterne lenker
* Resultater og profilside  på sports-reference.com
Achilles Last Stand

**«Achilles Last Stand»** er en sang av det britiske rockebandet Led Zeppelin. Den er 10:26 lang og er den tredje lengste sangen til Led Zeppelin.
Rrat

En **rrat** (engelsk *rotating radio transients*) er en roterende nøytronstjerne som sender ut korte radiostrålingspulser på mellom 2 og 30 millisekunder. Deretter følger en pause på minutter eller timer før det kommer en ny puls.

Stjernen ble første gang oppdaget i 2006, og det antas at der finnes fire ganger så mange rrat som pulsarer.

## Referanser
Peru under Sommer-OL 1992

**Peru under Sommer-OL 1992**. Seksten sportsutøvere, tolv menn og fire kvinner fra Peru deltok i ni sporter under 1992 i Barcelona. De kom på delt 49.-plass med en sølvmedalje. Skytteren Francisco Boza var Perus flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Scytodidae

* *[[Dictis]]*
* *[[Scyloxes]]*
* *[[Scytodes]]*
* *[[Soeuria]]*
* *[[Stedocys]]*

**Scytodidae** er en gruppe (familie) av edderkopper som tilhører undergruppen Haplogynae i gruppen Araneomorphae. Disse edderkoppene er særlig kjent for at de fanger bytte ved å sprøyte en blanding av klister og gift over det.

## Utseende
Middelsstore, langbeinte, lyse edderkopper med svarte tegninger. Forkroppen er høyt hvelvet, nesten sirkelrund sett ovenfra, de seks øynene er ordnet i tre par, det bakerste ganske langt tilbake på forkroppen. Øynene i det fremste paret er litt utstående. Bakkroppen er nesten kulerund og nokså liten.

## Levevis
Disse edderkoppene har en unik jaktatferd. Den sterkt hvelvede forkroppen inneholder svære kjertler som produserer en blanding av klister og gift. Edderkoppen sniker seg innpå et passende bytte (fortrinnsvis et insekt) og sprøyter denne blandingen over det, slik at byttet dels blir sittende fast i klisteret, dels blir bedøvet av giften. Edderkoppen kan så drepe og spise byttet i ro og mak. Angrepet er lynraskt, videoopptak har vist at det hele tar bare ca. 1/700 sekund. Rekkevidden er ca. 2 centimeter.
Hunnen bærer med seg eggene sine i chelicerene inntil de klekker.

## Utbredelse
Familien er utbredt over hele Jorda, unntatt lengst i nord. I Europa forekommer den vanlige arten *[[Scytodes thoracica]]* vidt utbredt nord til Danmark, dessuten finnes det seks arter i Sør-Europa og tre arter på Kanariøyene.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Haplogynae
******* Overfamilien Scytodoidea
******** Familien spyttende edderkopper, **Scytodidae Blackwall**, 1864
********* Slekten *[[Dictis]]* L. Koch, 1872 (Kina til Australia)
********* Slekten *[[Scyloxes]]* Dunin, 1992 (Tadsjikistan)
********* Slekten *[[Scytodes]]* Latreille, 1804 (kosmopolittisk). I Europa:
********** *[[Scytodes bertheloti]]* Lucas, 1838 – Spania
********** *[[Scytodes canariensis]]* Wunderlich, 1987 – Kanariøyene
********** *[[Scytodes fusca]]* Walckenaer, 1837 – vidt utbredt art funnet i Portugal
********** *[[Scytodes immaculata]]* L. Koch, 1875 – Hellas
********** *[[Scytodes ruficeps]]* Doleschall, 1852 – usikkert funn fra Italia
********** *[[Scytodes tenerifensis]]* Wunderlich, 1987 – Kanariøyene
********** *[[Scytodes thoracica]]* (Latreille, 1802) – vidt utbredt i Sør- og Mellom-Europa
********** *[[Scytodes univittata]]* Simon, 1882 – Kanariøyene
********** *[[Scytodes velutina]]* Heineken & Lowe, 1832 – Sør-Europa
********** *[[Scytodes venusta]]* (Thorell, 1890) – Nederland (innført?)
********* Slekten *[[Soeuria]]* Saaristo, 1997 (Seychellene)
********* Slekten *[[Stedocys]]* Ono, 1995 (Malaysia, Thailand)

## Eksterne lenker
* 
* Fauna Europaea, utbredelsesdatabase over europeiske dyr 
* Bildegalleri over nordamerikanske arter
Puerto Rico under Sommer-OL 1992

**Puerto Rico under Sommer-OL 1992**. Syttien sportsutøvere, sekstifem menn og seks kvinner fra Puerto Rico deltok i tolv sporter under Sommer-OL 1992 i Barcelona. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Ole Kolterud

**Ole Andreas Kolterud** (født 1903–1974) var en norsk kombinertløper. Han representerte Nordre Land Idrettslag.

Kolterud vant NM i kombinert i 1927. Han deltok under vinter-OL for Norge i 1928 i St. Moritz. Han ledet det kombinerte hopprennet etter første omgang. I andre omgang hadde han konkurransens lengste hopp, på 65,5 meter, men falt og endte på åttendeplass.

Sverre Kolterud var Ole Kolteruds yngre bror.

## Eksterne lenker
*
Portugal under Sommer-OL 1992

**Portugal under Sommer-OL 1992**. Hundre sportsutøvere fra Portugal deltok i seksten sporter under Sommer-OL 1992 i Barcelona. De vant ikke noen medaljer. Filipa Cavalleri var Portugals flaggbærer under åpningsseremonien. 

## Medaljer

## Eksterne lenker
* OL-resultater på Sports-reference.com
Colin Nish

**Colin John Nish** (født 7. mars 1981 i Musselburgh utenfor Edinburgh) er en skotsk fotballspiller som spilte for Scottish Premier League-klubben Hibernian fram til mai 2011. Mandag den 27. juni 2011 signerte han på en fri overgang for den engelske League One-klubben Hartlepool.

Nish var i Hibernian i sin ungdom, med innledet den profesjonelle karrieren i Dunfermline Athletic, der han i to perioder var utlånt til Alloa Athletic og en periode til Clyde.

I 2003 gikk han til Kilmarnock, der han fram til 2008 spilte 145 kamper og scoret 40 mål. I oktober 2007 avslo han et nytt kontraktsforslag fra Kilmarnock FC, og stod da fri til å innlede forhandlinger med sin barndoms helter i Hibernian FC som Bosmanspiller den følgende sommeren. Klubbene ble imidlertid enige om en umiddelbar overgang og Nish kunne debutere for klubben allerede 9. februar 2008 i bortekampen mot Dundee United. Han scoret sitt første mål ti minutter inn i den påfølgende hjemmekampen mot Gretna. Etter at Anthony Stokes kom til Hibernian FC fra Sunderland FC sommeren 2009, ble Nish andrevalg på spissplass og har måttet slite benken mye. Da Stokes ble solgt til Celtic FC for £1.25 millioner 31. august 2010, var manager John Hughes rask med å låne inn spissen Darryl Duffy fra Bristol Rovers, noe som mange regner som tegn på at Nish ikke har befestet sin stilling som førstevalg på topp for Hibernian FC. I april 2011 ble det kunngjort av Hibernian at Colin Nish var en av flere spillere som ikke ville få forlenget sin avtale med klubben. Kontrakten til Nish gikk ut i mai 2011. Den 27. juni 2011 signerte Nish på en fri overgang til Hartlepool i engelsk League One (nivå 3). Hartlepool har imidlertid også signert Nolberto Solano i dette overgangsvinduet, slik at Nish vil møte konkurranse om angrepsplassen.

## Eksterne lenker
* 
* Colin Nish på ESPN
John Røen

**John Røen** (født 22. april 1903 i Rindal, død 18. mars 1979 i Rindal) var en norsk langrennsløper. Han representerte Sportsklubben Troll.

Røen deltok under vinter-OL for Norge i 1928 i St. Moritz på 50 km, men fullførte ikke løpet. Sigurd Røen, som ble verdensmester i kombinert og på langrennsstafetten i Ski-VM 1937, var John Røens yngre bror.

## Eksterne lenker
*
Ungarn under Sommer-OL 1932

**Ungarn under Sommer-OL 1932**. Femtiåtte sportsutøvere, femtiseks menn og to kvinner fra Ungarn deltok i elleve sporter under Sommer-OL 1932 i Los Angeles. Ungarn kom på sjetteplass med seks gull-, fire sølv- og fem bronsemedaljer. Péter Bácsalmási var flaggbærer under åpningsseremonien.  

## Medaljer

## Medaljevinnerne
Internsystem

**Internsystem AS** ble startet i 1970 av Inge Hyldmo, da med agenturet på Max Manus intercom. Max Manus ble drevet av den kjente krigshelten med samme navn.

Internsystem het den gang Internsystem – I. Hyldmo AS og var et enkeltmannsforetak. Firmaet var et av de første i landet til å selge mobiltelefoner. Det begynte med at de hadde agentur på Sonab og SRA NMT-mobiltelefoner. Etterhvert kom nye merker til og markedet beveget seg bort fra rene agenturer og over til mer fri konkurranse. Dette bragte nye merker inn i porteføljen, som Ericsson, Panasonic og Simonsen Telecom.

Markedet gikk opp og ned, og akkurat som resten av markedet fikk Internsystem problemer på slutten av 1980-årene. Driften ble flyttet til egeneide lokaler på Grålum før man i 1991 flyttet til Borg Bygget på Grålum.

I 1992 var Internsystem en av 13 stiftere av kjeden GSM-Senter (som senere ble Klart Svar). Kjeden slo seg opp sammen med NetCom GSM og var en av hovedgrunnene til NetComs suksess både i oppstartsfasen og i vekstperioden.

I 1994 åpnet Rune Hyldmo, som var sønnen til Inge Hyldmo en ny butikk i Fredrikstad. Det ble også etablert en shop-in-shop i Binders i Fredrikstad, samt en «telekiosk» i Storbyen Sarpsborg. 

Etterhvert ble det tydelig at butikkene i Storbyen og Binders Fredrikstad, stjal fokus fra hovedgeskjeften som var bedriftssalg så det ble besluttet å legge ned i første omgang butikkene i Sarpsborg og Grålum og rendyrke driften i Fredrikstad.

Dette var et smart grep, sammen med det at man satset helhjertet på bedriftssalg med oppsøkende bedriftssalg og NetCom sine produkter gav gode resultater. Det resulterte i at man i 2005 var den største forhandleren til NetCom utenfor Oslo-området målt i solgte abonnement og tjenester.

I 2007 ønsket kjedekontoret til Klart Svar å etablere større kontroll på distribusjonen via sine eiere MTU gruppen og NetCom. Dette innebar at Hyldmo-familien fikk tilbud om å selge butikken til Klart Svar kjedekontor. Dette tilbudet ble akseptert og Internsystem ble ett heleid selskap.

Dermed var historien til Norges eldste kommunikasjonsforhandler over for den gang. I alle fall for en stund. Selskapets driftsmidler, ansatte og lokaler ble overdratt til et nytt firma og navnet Internsystem ble lagt brakk.

## Ny start
I 2008 gjenoppsto imidlertid Internsystem-navnet igjen, ved at Rune Hyldmo etablerte et selskap med samme navn. Firmaet driver med consulting og rådgivning innen Cloud Computing. Programvare og rådgivning som f.eks SalesForce og Google Apps. Dessuten driver selskapet rådgiving omkring bygging av salgsteam osv.

## Eksterne lenker
* Internsystems hjemmeside
Shanghai Pudong internasjonale lufthavn

**Shanghai Pudong internasjonale lufthavn**  (kinesisk: 上海浦東國際機場) er Shanghais viktigste internasjonale flyplass. 

Lufthavnen har to landebaner á  meters og  meters lengde og 60 meters bredde. Den har 76 oppstillingsplasser for fly, og &nbsp;m² lagerareal. Om lag 50 flyselskap har flyvninger til mer enn 130 destinasjoner i inn- og utland. 

Mellom lufthavnen og det sentrale Shanghai går tunnelbanens linje 2 samt en maglev magnetbane.

## Eksterne lenker
*
Shanghai Hongqiao internasjonale lufthavn

**Shanghai Hongqiao internasjonale lufthavn**  (kinesisk: 上海虹桥国际机场, pinyin: *Shànghǎi Hóngqiáo Guójì Jīchǎng*), eller **Shanghai Hongqiao International Airport**, er en lufthavn utenfor Shanghai. 

Lufthavnen ligger i bydistriktet Changning om lag 13 kilometer vest for Shanghais sentrumsområder.

Lufthavnen er internasjonal, selv om hovedparten av trafikken nå (etter 1999) gjelder det kinesiske innenlandsmarked. 

Frem til 1999, da den vesentlig større lufthavnen Shanghai Pudong ble åpnet øst for sentrum, var Hongqiao byens hovedflyplass.

Lufthavnen var lenge overbelastet i den grad at en overveiende andel av flybevegelsene mot slutten av 2000-årene hadde forsinkelser. Men i mars 2010 ble etter en tre år lang byggeperiode en Terminal 2 og en ny start- og landebane tatt i bruk. Dermed er lufthavnens kapasitet vesentlig utvidet.
## Eksterne lenker
*
Wollert Nygren

**Georg Erling Wollert Nygren** (født 24. desember 1906 i Oslo, død 3. mars 1988 i Oslo) var en norsk skøyteløper som representerte Oslo Skøiteklub.

Nygren deltok under vinter-OL for Norge i 1928 i St. Moritz med 13.-plass på 1500 meter. Han var med i troppen som reserve, og ble satt inn på laget da Michael Staksrud ble syk. Han ble nummer seks i EM på skøyter, allround og nummer åtte i VM på skøyter, allround i 1928.

## Referanser


## Eksterne lenker
*
Karen Simensen

**Karen Simensen Klæboe** (født 26. august 1907 i Oslo, død 13. juli 1996 i Oslo) var en norsk kunstløper og trener. Hun representerte Oslo Skøiteklub.

Simensen tok bronse i VM i kunstløp 1927, og deltok under vinter-OL for Norge i 1928 i St. Moritz med 16.-plass i Singel, damer. Etter sin aktive karriere var hun trener i en årrekke, og var senere Norges Skøyteforbunds første kvinnelige formann i forbundets kunstløpkomité fra 1950 til 1957.

## Referanser


## Eksterne lenker
*
Kristoffer Høgset

**Kristoffer Eckhoff Knutsen Høgset** (født 28. juni 1864 på Veiholmen i Smøla, død 30. januar 1927) var en norsk stortingspolitiker som var leder av Bondepartiet fra 1921 til 1927. 

Høgset var gårdbruker etter å ha overtatt slektsgården i 1891. Han ble siden ordfører ved Gjemnes herredsstyre fra 1898 til 1910, og deretter fra 1913 til 1922. Fra 1911 var han også medlem av styret og deretter varaformann fra 1916 i Norsk Landmandsforbund. Høgset fikk erfaring fra Stortinget og satt som førsterepresentant for 6. Indre Nordmør fra 1919 til 1921 for Venstre. Han ble siden gjenvalgt i to omganger og satt som henholdsvis tredje- og andrerepresentant for Møre fylke i perioden 1922 til 1924 og fra 1925 til 1927, men ved disse to periodene representerte han Bondepartiet. 

På Stortinget var han medlem av Sosialkomiteen i perioden 1919 til 1921 og medlem i konstutionskomiteen i perioden 1922 til 1924, hvor han også var med i behandlingen av Grønlandssaken. Han var også medlem av Landbrukskomiteen i perioden 1925 til 1927. Fra 1921 til 1927 var han hovedstyrets formann i Bondepartiet, og fra 1922 til 1927 var han også president ved Lagtinget. Høgset var også varaformann i Norges Bondelag og satt som medlem av Riksretten i perioden fra 1926 og frem til sin død i 1927.  

## Stortingskomiteer
* 1919 &ndash; 1921 medlem i Sosialkomiteen
* 1922 &ndash; 1924 medlem i Konstitutionskomiteen
* 1922 &ndash; 1924 sekretær i Fullmaktskomiteen
* 1922 &ndash; 1924 medlem i Valgkomiteen
* 1922 &ndash; 1924 medlem i Utenrikskomiteen
* 1925 &ndash; 1927 medlem i Landbrukskomiteen
* 1925 &ndash; 1927 medlem i Valgkomiteen

## Referanser


## Eksterne lenker
*